
NR. 670/O/30.06.2026
BULETIN   DE   AVERTIZARE NR. 40
         Oficiul Fitosanitar Prahova, recomandă efectuarea tratamentului fitosanitar la cultura de PORUMB

împotriva dăunătorului OSTRINIA NUBILALIS, HELICOVERPA ARMIGERA si AFIDELOR, ca urmare a conditiilor climatice extrem de favorabile din ultima perioada care au favorizat aparitia afidelor si dezvoltarea atacului la aceasta cultura.
  OSTRINIA NUBILALIS (Sfredelitorul porumbului) - este un daunator care ierneaza ca larva, iar fluturii apar  in luna iunie – iulie.
     Adultul are corpul de 13-15 mm, cu anvergura aripilor de 25-30 mm lungi.  Femela este mai mare, cu abdomenul rotunjit terminal şi de culoare gălbuie deschisă, Aripile posterioare sunt uniform colorate, galben-cenuşiu, prezentând în zona centrală o dungă mai deschisă.   Masculul este mai mic, abdomenul terminal este mai ascuţit, având culoarea mai închisă, de nuanţe maronii. Oul este de culoare albă sidefie, turtit, neted şi grupat în ponte depuse pe partea inferioară a frunzelor, în treimea superioară a plantelor, fiecare pontă având în medie 22 ouă.

      Larva este o omidă, de 2-3 mm, iar la completa dezvoltare are 15-25 mm lungime, de culoare albă-cenuşie, uneori cu o nuanţă roşcată. Pe partea dorsală, în regiunea mediană prezintă o dungă mai închisă la culoare.

     Adultii au o viata nocturna si o longevitate relativ redusa, de 4-12 zile, in functie de conditiile meteorologice (umiditatea relativa ridicata a aerului prelungeste durata de viata a fluturilor). 

     In timpul zilei fluturii stau adapostiti la baza plantelor, pe partea inferioara a frunzelor. Majoritatea oualor sunt depuse pe frunzele 3-8,  mai rar pe frunzele 9-10. Pe frunzele atacate se observa orificii mici, 1-5 mm, uneori acestea au o dispozitie lineara, datorita faptului ca frunza a fost atacata in stadiul de cornet . 

     Cele mai importante daune sunt produse de larvele din stadiile III-V, care sapa galerii in tulpina , panicul sau stiulete. Cavitatile formate in tulpina afecteaza dezvoltarea plantelor, determinand, totodata, frangerea tulpinilor (producand dificultati majore in recoltarea mecanizata a culturii) sau a stiuletilor, instalarea patogenilor, si implicit scaderea productiei.      
    Ostrinia nubilalis este considerat vector al sporilor patogenului producator de micotoxine Fusarium verticillioides de la suprafata plantei la stiulete. Stiuletii atacati sunt mai mici. Atacul daunatorului se manifesta cu intensitate sporita in anii cu precipitatii sporite. 

       Orificiile realizate de catre larve sunt de 2 mm, iar in dreptul lor se observa un rumegus fin, de culoare variabila de la alb la brun. Uneori,  rumegusul se poate observa si pe stiuleti in zona bracteelor si pe pedunculul stiuletelui.

       Lupta impotriva acestei specii se bazeaza in special pe masuri preventive, din care toate urmaresc reducerea rezervei biologice din natura. In general este dificil de obtinut o rezistenta la atacul acestui daunator, pastrand calitatile de productie sau combinative, urmarite in procesul de ameliorare. Pentru a combate acest daunator, fermierii sunt sfatuiti sa ia masuri de reducere a rezervei biologice a daunatorului prin eliminarea resturilor vegetale a culturii de porumb, prin tocarea si incorporarea in sol a acestora, compostarea cocenilor si tulpinilor ramase dupa furajare.
        De aceea, lucrarile de ameliorare, urmaresc mai mult obtinerea unor linii sau hibrizi toleranti. 

            Tablou simptomatologic; tulpina, petala sau spadicele indoite. Sub locurile de fractura se afla orificii mici de forare, care sunt inconjurate de rumegus de culoare deschisa. Omizile daunatorului foreaza nu numai in interiorul plantei, ci lasa inapoia lor si urme de consum clare pe stiulete si boabe.
Atac fungi si Ostrinia nubilalis.

Ostrinia nubilalis – mascul si femela

Atac Ostrinia nubilalis la pedunculul stiuletelui

[image: image5.emf]
Omida fructificațiilor (Helicoverpa armigera) - Adulţii sunt diferiţi din punct de vedere al coloraţiei, fiind de culoare brună cu nuanţe de gri, cu numeroase pete întunecate şi neregulate şi linii transversale pe aripa
anterioară. Pe aripa anterioară există o zonă închisă către vârful aripii şi o pată orbiculară spre centrul aripii, fiind înconjurate de o coloraţie mai deschisă. Aripile posterioare sunt mai deschise la culoare spre bază şi mai închise la culoare spre jumătatea distală, iar în treimea terminală prezintă o dungă transversală de culoare brună zimţată. Anvergura aripilor este de circa 35-40 mm.

AFIDELE - Afidele sunt insecte mici, de regulă de culoare verde, galbenă sau neagră, cu corp moale și apariție în colonii dense pe partea inferioară a frunzelor, pe tulpini și uneori pe panicul. Acestea se hrănesc cu seva plantelor, provocând slăbirea fiziologică a acestora, iar în paralel pot transmite diverse viroze.
     Pe lângă efectul direct asupra plantei, afidele secretă o substanță lipicioasă – „roua de miere” – care favorizează apariția fumaginei, un mucegai negru ce reduce eficiența fotosintezei. În cazul în care nu se intervine la timp, pagubele pot afecta serios recolta.
     Afidele se înmulțesc rapid în condiții de vreme caldă și uscată, cu temperaturi constante peste 25°C. Verile secetoase și lipsa precipitațiilor contribuie semnificativ la dezvoltarea coloniilor. De asemenea, porumbul cultivat în monocultură, pe suprafețe mari și fără rotație, este mai expus, în special dacă este precedat de culturi care pot găzdui acești dăunători, cum ar fi grâul sau orzul.
     Excesul de azot în sol, asociat cu fertilizarea unilaterală, favorizează apariția frunzelor fragede, atractive pentru afide. Marginile câmpului, mai puțin lucrate sau cu prezență de buruieni, pot constitui zone de pornire pentru infestare. Primele semne ale atacului apar frecvent spre sfârșitul lunii mai, iar coloniile se extind în iunie și iulie, atingând vârfuri în perioada secetoasă a verii.
Atacul și daunele provocate
    Atacul este vizibil prin prezența coloniilor dense de insecte pe frunze, care devin lipicioase, deformate și cu pete galbene. Pe măsură ce atacul avansează, plantele își pierd vigoarea, iar procesul de fotosinteză este afectat. În cazul infestării paniculului sau a mătăsii porumbului, fertilizarea poate fi compromisă, rezultând în știuleți subdezvoltați sau neformați.
     Un risc adițional îl reprezintă transmiterea de viroze, care se răspândesc rapid de la o plantă la alta și pot avea efecte de durată asupra întregii parcele. În anii cu presiune ridicată de dăunători, pierderile de producție pot depăși 15–20%, mai ales în lipsa unor măsuri de intervenție adecvate.
Metode de prevenire și tratament
      Prevenirea infestării cu afide începe cu practici agronomice corecte. Rotația culturilor este esențială, evitându-se revenirea porumbului pe aceeași solă în anii consecutivi. Gestionarea corespunzătoare a buruienilor și îndepărtarea resturilor vegetale reduc sursele de infestare. Fertilizarea echilibrată, în special cu controlul dozelor de azot, contribuie la reducerea atractivității plantei pentru afide.
      Monitorizarea culturii trebuie începută devreme, în faza de 4–6 frunze, prin verificarea manuală a frunzelor bazale și a marginilor solelor. La apariția coloniilor, este recomandată intervenția chimică cu produse bazate exclusiv pe substanțe active eficiente.

Pentru combaterea agenţilor de dăunare, se recomandă folosirea unui produs de protecţie a plantelor de

mai jos:
1. CORAGEN (VOLIAM) – 125ml/ha: sfredelitorul porumbului, omida fructificatiilor;
2. DECIS EXPERT 100 EC (NUYARD) -125 ml/ha: omida fructificatiilor;
3. INAZUMA- 0,15 - 0,2 kg/ha: sfredelitorul porumbului, pauza 56 zile;
4. BACTOSPEINE DF(DIPEL DF) - 0,6-1,0 kg/ha: sfredelitorul porumbului

5. DELMUR ( JOLPOLT) - 500 ml/ha: omida fructificatiilor si sfredelitorul porumbului;
6. JACKPOT 2,5 EC (DELTASAP 2,5 EC) – 0,3 l/ha: omida fructificatiilor si 0,5 l/ha sfredelitorul
porumbului;
7. POLECI (DECA 2,5 EC) - 30- 50 ml/ha: afide, sfredelitorul porumbului;
8. KARATE ZEON – 0,150 L/ha: afide 
                                                                  sau alte produse omologate
 recomandate in lista oficiala PEST-EXPERT –  https://aloe.anfdf.ro/ ( utilizator si parola este guest)
Alte recomandari:  Tratamentul 1 se va aplica la stadiul de 8 – 10 frunze, ceea ce corespunde cu maximul curbei de aparitie a fluturelui si primele larve eclozate.

                              Tratamentul 2 se va aplica la faza de aparitie a paniculului sau stadiul de lapte ceara al plantelor.  Nu se trateaza la temperaturi peste 250C. 

Luati masurile ce se impun pentru protectia mediului inconjurator.

Respectati cu strictete normele de lucru cu produse de protectia plantelor, pe cele de securitate a muncii, de protectie a albinelor si a animalelor.

                    În conformitate cu prevederile legale, se va respecta legislaţia naţională în vigoare respectiv: Ordonanţa Guvernului nr. 4/1995, Ordonanţa Guvernului nr. 41/22.08.2007, Ordinul comun nr. 45/1991 al Ministerului Agriculturii şi Alimentaţiei, nr. 1786/TB/1991 al Ministerului Transporturilor, nr. 68/05.02.1992 al Ministerului Mediului, nr. 15b/3404/08.11.1991 al Departamentului pentru Administraţie Localc şi nr. 127/21.10.1991 al Asociaţiei Crescătorilor de Albine din România privind unele măsuri pentru protecţia familiilor de  albine împotriva intoxicaţiilor cu pesticide, veţi lua toate măsurile ce vă revin, mai ales în perioada de “ înflorire’, pentru a asigura protecţia familiilor de albine. 

    ATENŢIE!!!

Agricultorii care prin activitatea lor depozitează, manipulează şi utilizează produse de protecţie a plantelor au următoarele obligaţii:

1. Să utilizeze numai produse de protecţie a plantelor omologate de Comisia Naţională de Omologare a Produselor de Protecţie a Plantelor;

2. Să utilizeze produsele de protecţie a plantelor doar în scopul pentru care acestea au fost omologate şi numai în conformitate cu instrucţiunile de utilizare;

3. Produsele de protecţie a plantelor clasificate ca fiind foarte toxice (T+) şi toxice (T) vor fi utilizate numai de persoanele juridice care deţin autorizaţie pentru utilizarea acestor produse;

4. Să nu aplice tratamente cu produse de proteceie a plantelor în zonele de protecţie a resurselor de apă, în zonele de protecţie sanitară şi ecologică, precum şi în alte zone protejate stabilite în condiţiile legii;

5. Să respecte condiţiile de depozitare, manipulare şi utilizare a produselor de protecţie a plantelor în exploataţiile agricole, aşa cum sunt prevazute la cap. VI pct. 6.3 – 6.7 din Codul de bune practici în ferma, aprobat prin Ordinul ministrului mediului şi gospodăririi apelor nr. 1.234/2006.

   Cerinţe obligatorii pentru  fermieri: Conform Hotărârii 1230 din 12 Decembrie 2012, art.67, privind  stabilirea  unor  măsuri  pentru aplicarea prevederilor Regulamentului (CE) nr. 1.107/2009  al  Parlamentului  European,   utilizatorii profesionişti de produse de protecţie a  

plantelor au  obligaţia să păstreze pentru o perioadă de cel puţin 3 ani,   evidenţa produselor  de protecţie a plantelor pe care le utilizează.

În registrul în care ţin evidenţa produselor de protecţie a plantelor se va specifica:

· denumirea produsului de protecţie a plantelor;

· momentul  aplicării;

· doza;

· zona si cultura pentru care s-a folosit produsul de protecţie  a plantelor.

    La cerere, utilizatorii  profesionişti pun la dispoziţia  inspectorilor  fitosanitari  informaţiile   relevante  din   evidenţele   respective.

 Nerespectarea de către utilizatorii profesionişti a prevederilor art. 67 alin.(1) din Regulamentul  (CE) nr. 1.107/2009,   privind menţinerea evidenţei pe o perioadă de cel puţin 3 ani a produselor de protecţie a plantelor pe care le utilizează  constituie contravenţie  şi se  sancţionează cu amendă  de  la 8000 lei la 10000 lei, conform Hotărârii 1230 din 12 decembrie 2012, Art. 3 alin. (1), litera  i.

 Vă  alăturăm mai jos  modelul  de REGISTRU  pentru  evidenţa  tratamentelor cu produse de protecţie a plantelor.

Nume şi prenume fermier/soc. comercială...............................................................

Domiciliul fermier/sediul social al societăţii ....................

(Comuna, judeţul)

Ferma (nume/număr, adresa)........................................

REGISTRUL

De evidenţă a tratamentelor cu produse de protecţie a plantelor

	Data efectuării

tratam.

(ziua,luna, anul)
	Cultura

si locul unde

este situat terenul
	Timpul

aplicării fenofaza culturii


	Tratamentul efectuat
	Numele, pre-numele pers.

responsabile

de efectuarea tratamentului, semnătura
	Data

începe-

rii recol-

tării pro-
dusului

agricol
	Nr. si data

document prin care s-a dat în consum populaţiei

	
	
	
	Agentul de dăunare:

Boli/dăună

tori/buruieni
	Denu-

mire

ppp

folosit
	Doza

omolo-gată/doza

folosită
	Supra-

faţa

-ha-

ha
	Canti-

tăţi

utilizate(kg, l)
	
	
	


(Conform Reg. CE nr. 1107/2009, art. 67, (1))

Producătorul agricol numerotează paginile registrului. Pe spatele registrului (pe ultima pagină) se menţionează câte pagini conţine registrul, purtând semnătura (şi ştampila, după caz) fermierului sau administratorului societăţii.

   ◊  Utilizatorii de produse de protecţie a plantelor trebuie să deţină certificatul de formare profesională dobândit prin instruire privind utilizarea durabilă a produselor de protecţie a plantelor . Cursul este disponibil online, pe platforma FITS https://fits.anfdf.ro. Detalii privind participarea la cursul de instruire se pot obţine de la Oficiul fitosanitar Prahova – tel: 0244.523.191, email: ofprahova@anfdf.ro.

  ◊   Deţinătorii de echipamente de aplicare a  produselor de protecţie a plantelor cu o vechime mai mare de 5 ani trebuie să efectueze inspecţia tehnică periodică a acestor echipamente. Detalii privind inspecţia tehnică se pot obţine tot de la Oficiul fitosanitar Prahova.

                                                              Întocmit,

                                                        Mariana  ŞTEFAN

